cyanic-selkie/wikianc huggingface dataset:
Անտեսանելի հյուրը
Սյուժե
Այդ ժամանակ Վիրջինիան ասում է, որ հասկացել է այն, որ իրականում Ադրիանը հանգամանքների զոհ չէ, այլ փորձում է մեղադրել Լաուրային և Գարիդոյին՝ իրեն փրկելու համար։ Այդ պահին զանգում է Ֆելիքսը և ասում, որ վարորդը, ով ճանապարհին տեսել էր նրանց և կարող էր խոսել դատարանում, կաշառված է և Ադրիանի դեմ ցուցմունք չի տա։ Քանի, որ ամեն ինչ կարգավորված է, Վիրջինիան դուրս է գալիս ասելով, որ շուտով կվերադառնա։ Ադրիանը նկատում է, որ գրիչը՝ որը նրան Վիրջինիան էր տվել, թաքնված խոսափող ու ռադիոհաղորդիչ ունի։ Պատուհանից նա տեսնում է, որ պարոն Գարիդոնը հետևում է նրան՝ դիմացի շենքի բնակարանից։ Հենց այդտեղ մտնում է Վիրջինիան, ով իրականում տիկին Գարիդոնն է։ Բնակարանում գտնվող պարոն Գարիդոնն արձանագրեց Ադրիանի խոստովանությունը և հիմա զանգահարում է ոստիկանություն՝ ասելու, որ նրանք իրենց որդու սպանության մասին ապացույց ունեն։ Այդ պահին Ադրիանի տան դուռը բացվում է և իսկական Վիրջինիա Գուդմանը ներս է մտնում, սակայան Ադրիանը լավ հասկանում է, որ նրա համար արդեն ամեն ինչ վերջացած է։
Քննադատություն
Կինովարձույթից ստացած շահույթն Իսպանիայում կազմել է 3.9 միլիոն դոլար, Չինաստանում `172.4 միլիոն CN ¥ (25 միլիոն դոլար) ։ Հավաքելով գրեթե կես միլիոն հեռուստադիտող (555 476), ֆիլմը՝ Իսպանիայում դարձավ ամենահայտնիներից մեկը՝ տարվա առաջին կեսին ։
Ծանոթագրություններ
Կատեգորիա:2016 ֆիլմեր Կատեգորիա:Իսպաներեն ֆիլմեր Կատեգորիա:Իսպանական ֆիլմեր Կատեգորիա:Warner Bros. ֆիլմեր Կատեգորիա:Ամուսնական դավաճանությունը ֆիլմերում Կատեգորիա:2017 ֆիլմեր
XXXTentacion
Ջասեյ Դուեյն Օնֆրոյ (Jahseh Dwayne Onfroy, ), առավել հայտնի Էքս-Էքս-Էքս Թենթասիոն (XXXTentacion) բեմական անվամբ, ամերիկացի ռեփեր, երգիչ, երգերի հեղինակ։ Չնայած նրան, որ Օնֆրոյը հակասական գործիչ էր` օրենքի հետ կապված բազմաթիվ խնդիրների պատճառով, նա ունեցել է իր կարճ կարիերայի ընթացքում զգալի թվով երիտասարդ հետևորդներ և ժողովրդականության պոռթկումներ ։ Նրան հաճախ էին գովերգում քննադատներն ու երկրպագուները իր բազմակողմանիության, թրեպ, R&B, ռոք և էմո ոճի երաժշտության համար ։
XXXTentacion-ը ծնվել է Ֆլորիդա նահանգի Պլանտեշյն քաղաքում, սակայն իր մանկության մեծ մասն անցկացրել է Լաուդերհիլում։ Անչափահասների ուղղիչ կենտրոնից ազատվելուց հետո սկսել է զբաղվել ռեփ երաժշտությամբ՝ 2013 թվականի հունիսին «SoundCloud» հարթակում թողարկելով «News/Flock» անվամբ առաջին կատարումը։ Շուտով նա դարձել է հանրաճանաչ գործիչ SoundCloud ռեփում, թրեպ հարթակում, որը տարրեր է վերցնում lo-fi երաժշտությունից և խիստ 808-ականներից։ XXXTentacion-ը լայն ճանաչում է ստացել «Look at Me» սինգլից հետո։ «17» կոչվող դեբյուտային ալբոմը թողարկել է 2017 թվականի օգոստոսի 25-ին, որը զբաղեցրել է ԱՄՆ «Billboard 200» հիթ-շքերթի երկրորդ հորիզոնականը, իսկ երկրորդ՝ «?» կոչվող ալբոմը թողարկվել է 2018 թվականի մարտի 16-ին՝ առաջին տեղը գրավելով «Billboard 200»-ում։ Երկու ալբոմները հավաստագրվել են ամերիկյան ձայնագրող ընկերությունների ամերիկյան ասոցիացիաի (RIAA) կողմից։ XXXTentacion-ի մահվանից մեկ շաբաթվա ընթացքում «Sad!» սինգլը Billboard Hot 100-ի 52-րդ հորիզոնականից բարձրացել է արաջին հորիզոնական` Ջեյսին դարձնելով առաջին կատարողը, որը գլխավորում է Billboard Hot 100-ը հետմահու՝ 1997 թվականին The Notorious B.I.G.-ից հետո։ «17» կոչվող դեբյուտային ալբոմը թողարկել է 2017 թվականի օգոստոսի 25-ին։ Օնֆրոյի երկրորդ՝ «?» կոչվող ալբոմը թողարկվել է 2018 թվականի մարտի 16-ին՝ առաջին տեղը գրավելով «Billboard 200»-ում։
2018 թվականի հունիսի 8-ին 20 տարեկանում XXXTentacion-ը մահացու վիրավորվել Էր Ֆլորիդայի նահանգի Դիրֆիլդ-Բիչքաղաքի Մոտոցիկլետների դիլերային կենտրոնի մոտ տեղի ունեցած կողոպուտի ժամանակ ։Հարձակվողները դեպքի վայրից փախուստի են դիմել ամենագնացով այն բանից հետո, երբ Օնֆրոյից գողացել են Louis Vuitton պայուսակը, որը պարունակեր էր 50 հազար դոլար։ Չորս կասկածյալներ ձերբակալվել են և այժմ սպասում են դատին։
Կենսագրություն
Ջասեյ Դուեյն Օնֆրոյը ծնվել է 1998 թվականի հունվարի 23-ին ԱՄՆի Ֆլորիդա նահանգի Պլանտեյշն քաղաքում։ Նրա մայրը ամերիկացի է, հայրը՝ ճամայկացի ։ Մոր վատ ֆինանսական դրության պատճառով Օնֆրոյը մանկությունն անցկացրել է տատիկի հետ Պոմպանո Բիչում և Լոդերգիլում։ Ուներ եգիպտական, հնդկական, գերմանական, իտալական և ճամայկական արմատներ ։ Վեց տարեկանում դանակով հարձակվել է մի տղամարդու վրա, որը պատրաստվում էր նեղացնել իր մորը ։ Մինչև նրան ստիպելը՝ ապրել տատիկի հետ, Օնֆրոյը հայտնվել է խնդիրներ ունեցող երիտասարդների ծրագրում։
Օնֆրոյի հետաքրքրությունը դեպի երաժշտությունը առաջացել է այն ժամանակ, երբ նրա մորաքույրը համոզել է տղային գրանցվել դպրոցի երգչախմբում, ապա եկեղեցական երգչախմբում։ Շատ չանցած նրան հեռացրել են դպրոցի երգչախմբից մի շարք կռիվների պատճառով։ Շուտով մայրը Ջասեյին տեղավորել է Շերիդական տանը (քրիստոնեական կազմակերպության տուն, որը ապաստան և կրթություն է տրամադրել տասներկուսից տասնհինգամյա երեխաների համար), որտեղ անցկացրել է վեց ամիս և սկսել է լսել նու մետալ, հարդ ռոք, ռեփ, ինչպես նաև սովորել է նվագել կիթառ և դաշնամուր ։ Հետագայում սովորել է Փայփերի միջնակարգ դպրոցում, բայց թողել է դպրոցը տասներորդ դասարանում ։
Նա բազմիցս խնդիրներ է ունեցել օրենքի հետ և հայտնվել է ճաղերի հետևում՝ զենքի ապօրինի տիրապետման, կողոպուտի, ծեծի պատճառով  ։ 2018 թվականի փետրվարին Օնֆրոյը Instagram-ում տեղեկություն էր հրապարակել այն մասին, որ պատրաստվում է վերադառնալ դպրոց, իսկ 2018 թվականի մարտին հայտարարել էր, որ պատրաստվում է ընդունվել քոլեջ՝ միջնակարգ կրթության վկայական ստանալու համար  ։ Օնֆրոյը նաև հրապարակավ պատմել է դեպրեսիայի դեմ իր պայքարի մասին  ։
Գործունեության սկիզբ և «Look at Me» (2013-2016 թվականներ)
Ջասեյի երաժշտական կարիերան սկսվել է 2013 թվականի հունիսին՝ նրա «News/Flock» երգի թողարկումից հետո։ Անչափահաս Օնֆրոյը հրազեն պահելու համար ձերբակալելության ժամանակ ծանոթացել է Stokeley Clevon Goulbourne-ի հետ, որն ավելի հայտնի է Ski Mask The Slump God կեղծանվամբ։ Միասին անցկացրած ժամանակի ընթացքում երկուսն էլ ընկերացան և սկսեցին զբաղվել ֆրիսթայլով ։ Հիշելով ձերբակալության մասին՝ ռեփերն ասել է, որ հարգանքով է վերաբերվել ոստիկանության սպաներին և անձնակազմին և փորձել է պաշտպանել այլ մարդկանց բանտարկյալներից, այդ թվում ՝ միասեռական բանտախցից, որին Օնֆրոյը ավելի ուշ ծեծել է այն բանի համար, որ նա հետևել է ռեփերին հագուստը փոխելու ժամանակ ։
Այն բանից հետո, երբ Օնֆրոյը ազտվել է անչափահասների կալանավայրը, նրանք նորից հանդիպեցին Goulbourn-ի հետ՝ դրամական շահ ստանալու համար մի շարք տնային ներթափանցումներ կատարելու գաղափարով ։ Իսկ երիտասարդ ռեփերների ֆրիսթայլը հանգեցրել է նրան, որ Ջասեյը գնել է Blue Snowball միկրոֆոնը և սկսել է ակտիվորեն զբաղվել երաժշտությամբ։ Դա ստիպեց Stokely վարվել նույն կերպ։Օնֆրոյի կողմից XXXTentacion կեղծանունը հայտարարելուց հետո (որտեղ իսպանական «tentación» նշանակում է գայթակղություն)  ), նա SoundCloud-ում ներբեռնեց իր առաջին պաշտոնական երգը «Vice City» ։ Խոսելով քրեական կյանքից հրաժարվելու իր որոշման մասին՝ Ջասեյն ասել է, որ երաժշտությունն իր զգացմունքների լավագույն ելքն է համարում, ինչն իրեն օգնել է հասկանալ իր այն ժամանակվա ռնկերուհի Ժնևա Այալան։ Դրանից հետո ռեփերը սկսել է հրապարակել իր չթողարկված երգերի փոքր հատվածներ, որոնց պրեմիերան տեղի ունեցել մոտ ժամանակներս։ Նախքան Members Only-ի սեփական երաժշտական հիփ-հոփ խմբի կազմավորումը, Ջասեյը եղել է իր ընկերոջ՝ ռեփեր Ski Mask The Slump God-ի «Very Rare» խմբում  ։
2014 թվականի նոյեմբերի 21-ին Օնֆրոյը թողարկել է իր պաշտոնական մինի ալբոմը՝ «The Fall» անվանումով ։ 2015 թվականի 2015 թվականին հայտնվել է Ski Mask The Slump Gold-ի հետ համատեղ, «Members Only Vol․ 1» միքսթեյփը, որում հայտնվել են նաև Members Only խմբի անդամները։ 2015 թվականի դեկտեմբերի 30-ին «Look at Me» երգի համապրոդյուսեր՝ Rojas’а-ի հաշվին ներբեռնվել է տվյալ կոմպոզիցիան ։
2016 թվականի ապրիլի 28-ին Ջասեյը թողարկել է ևս մեկ մինի ալբոմ՝ Willy Wonka Was a Child Murderer, որի ստեղծման համար ռեփերը ոգեշնչվել է հևի մետալով և ինդի երաժշտությամբ։ 2016 թվականին Օնֆրոյը թողեց բջջային օպերատորի իր աշխատանքը` զարգացող երաժշտական կարիերայի պատճառով և տեղափոխվել է ռեփեր Դենզել Քարրի հետ ։
2014 թվականի 21-ին Օնֆրոյը թողարկել է իր առաջին մինի ալբոմը «The Fall» անվանմամբ ։ 2015 թվականին Ջասեյը թողարկեց համատեղ միքստեյփ Ski Mask the Slump God-ի հետ՝ Members Only Vol. 1, որին հաջորդել է Members Only Vol. 2 թողարկումը, Members Only զարգացող խմբի որոշ անդամների հետ ։ 2016 թվականի հուլիսին Օնֆրոյը ձերբակալվել էր կողոպուտի և մահացու զենքով հարձեկման համար։ Թողնելով $10000 գրավ՝ Օնֆրոյն ազատ է արձակվել և շարունակել է աշխատել «Bad Vibes Forever» դեբյուտային ալբոմի վրա, որի թողարկման ամսաթիվը նշանակվել էր 2016 թվականի հոկտեմբերի 31-ին։ Սակայն «Bad Vibes Forever»-ն այդպես էլ ժամանակին չի թողարկվել և տեղափոխվել է հոկտեմբերի սկզբ՝ ռեփերի ձերբակալության պատճառով՝ վկաներին կաշառելու և հղի ընկերուհուն ֆիզիկական վնասվածքներ հասցնելու համար։
Բանտից ազատում, «Revenge», «17» և «A Ghetto Christmas Carol» (2017 թվական)
2017 թվականին «Look at Me» երգը ԱՄՆ-ի Billboard Hot 100 Թոփ-ում հասել է 34-ի և ընդգրկվել Canadian Hot 100-ի թոփ 40-ում ։ Օնֆրոյին մեծ ճանաչում են բերել կանադացի ռեփեր Դրեյքի մեղադրանքները «Look at Me» սինգլի «KMT» երգին նման ֆլոու օգտագործելու համար ։ Իր բանտարկության ժամանակ Օնֆրան պայմանագիր է կնքել Սոլոման Սոբեյնի հետ, որը պետք է նրա մենեջերը լիներ մինչև մահ, և չնայած նրան, որ «Look at Me» երգի առաջին ճեղքման ժամանակ Ջասեյը գտնվում էր անազատության մեջ, ձայնագրման լեյբլների ներկայացուցիչները սկսել են Ջասեյի մոտ վեցանիշ պայմանագրեր պատվիրել, սակայն արդյունքում նա պայմանագիր է կնքել Empire Distribution-ի հետ ավելի փոքր ռոյալթիի համար, լի ստեղծագործական հսկողությամբ և ավելի քիչ կանխավճարով  ։
YouTube-յան ալիք և «?» ալբոմ (2018)
2018 թվականի փետրվարի 21-ին Օնֆրոյը SoundCloud-ի իր էջում թողարկել է «Hope» երգը, որը նվիրված է Սթոունման Դուգլասի միջնակարգ դպրոցում հրաձգության զոհերին։ Դա տեղի է ունեցել Պարկլենդում, Օնֆրոյի հայրենի քաղաքից մի քանի մղոն դեպի հյուսիս ։ ? ալբոմի առաջատար սինգլը՝ «Sad!»-ը թողարկվել է մի քանի ժամ ուշ՝ «Changes» երգի հետ համատեղ ։ «Sad!» երգի դեբյուտը կատարել է 17-րդ տեղում՝ դառնալով ԱՄՆ-ի հիթ-շքերթներում Օնֆրոյի ամենահայտնի երգը, և ի վերջո հասնելով 1-ին հորիզոնականին Ջասեյի մահից հետո։ Պաշտոնական երաժշտական տեսահոլովակը թողարկվել է հունիսի 28-ին ։ «Moonlight»-ը և «Hope»-ը նույնպես հայտնվել են հիթ-շքերթում նրա մահից հետո՝ հասնելով ամենաբարձր հորիզոնականին 13 և 70 համարների ներքո։
Օնֆրոյըը հայտարարել է իր երկրորդ «?» ստուդիական ալբոմի թողարկման ամսաթիվը՝ 2018 թվականի մարտի 12-ին։ Նա հրապարակել է 18 երգից բաղկացած թրեքերի ցուցակը, որում ընդգրկված էին  Joey Bada$$, Թրևիս Բարքեր և PnB Rock ։ ? թողարկվել է 2018 թվականի մարտի 16-ին և առաջին տեղն Է զբաղեցրել ամերիկյան Billboard 200 չարթում՝ դառնալով Օնֆրոյի թիվ մեկ ալբոմը ԱՄՆ-ում ։ «?» ալբոմի թողարկումից կարճ ժամանակ անց Օնֆրոյը նոր տասը միլիոն դոլարի պայմանագիր է կնքել Empire Distribution- ի հետ` իր երրորդ մենակատար ալբոմի համար ։
Անձնական կյանք
Օնֆրոյի մահվանից մեկ շաբաթ անց նրա մայրը հայտարարել է, որ ռեփերը հայր է դառնալու։ Նա հրապարակել է ուլտրաձայնային հետազոտության լուսանկարը ու գրել.
«Նա (XXXTentacion) մեզ վերջին նվեր է թողել»։
Ապագա հայրիկը նույնիսկ չի հասցրել որդուն ներառել կտակի մեջ՝ ժառանգությունը փոխանցելով մայրիկին ու եղբորը։
Մահ
2018 թվականի հունիսի 18-ին Օնֆրոյը դուրս է եկել Մայամիի իր մոտոցիկլետային սրահից։ Անծանոթը կրակել է նրա վրա և թաքնվել ։ Օնֆրոյը ընկել է կոմայի մեջ և հետո մահացել է հիվանդանոցում՝ այդպես էլ չարթնանալով  ։
Արտաքին հղումներ
Կատեգորիա:Ամերիկացի ռեփերներ Կատեգորիա:Հրաձգային զենքից մահացածներ Կատեգորիա:XXXTentacion Կատեգորիա:Սպանված ամերիկացի երաժիշտներ Կատեգորիա:Ամերիկացի երգիչներ Կատեգորիա:Ամերիկացի երգահաններ Կատեգորիա:Բեմական կեղծանուններ Կատեգորիա:Ամերիկացի հասարակական գործիչներ
Փիթսբուրգ
Փիթսբուրգ (Pittsburgh), ԱՄՆ-ի Փենսիլվանիա նահանգի` մեծությամբ երկրորդ քաղաքը։ Մեծ Փիթսբուրգի շրջանի (Pittsburgh Metropolitan Area) տնտեսական, մշակութային, գիտական, տրանսպորտային կենտրոնն է, ԱՄՆ-ի ամենաընդարձակ 63-րդ քաղաքը ։ Ձևավորվելով Ալեհեյն և Մոնոնգահելա գետերի միավորման շրջանում` ժամանակակից Փիթսբուրգը ճանաչելի է իր կենտրոնով` այսպես կոչված «Ոսկե եռանկյունիով»` իր երկնաքերներով, առևտրական և գրասենյակային կենտրոններով, կամուրջներով։ Քաղաքի մոտ 151 կմ² տարածքում ապրում է ավելի քան 300.000 մարդ։ Քաղաքը շրջապատված է բազմաթիվ բնակավայրերով, քաղաքային տիպի ավաններով, որոնք կազմում են Ալեհեյնի շրջանը` մոտ 1.2 միլիոն բնակչությամբ։ Որոշ հետազոտությունների որակավորմամբ Փիթսբուրգը մեգապոլիս է, որ տարածվում է Չիկագոյից։
Փիթսբուրգի տնտեսությունը 1980-ական թվականներին հիմնվում էր վերամշակման արդյունաբերության վրա։ Ներկայումս քաղաքի տնտեսության կարևոր ճյուղեր են առողջապահությունը, կրթությունը, ֆինանասական սպասարկումը, նանոտեխնոլոգիան։
Փիթսբուրգից 55 կմ հեռավորության վրա գտնվում է Բիվեր Վեյլի ատոմային կայանը։ Քաղաքում է գտնվում ԱՄՆ-ի վեց խոշորագույն կենդանաբանական այգիներից մեկը։
Պատմություն
Առաջին եվրոպացիները, որ հաստատվել են այս կողմերում, եղել են ֆրանսիացիները, որոնք 18-րդ դարի սկզբին եկել էին Օնտարիոյի և Քվեբեկի շրջաններից։ Ֆրանսիացիները ցանկանում էին միավորել այս հողերը Կանադայի և Լուիզիանայի` իրենց ազդեցության տակ գտնվող տարածքներին։ Անգլիացի նահանգապետ Դինուիդին Ջորջ Վաշինգտոնին ուղարկում է` ֆրանսիացիներին հայտնելու իր պահանջը, այն է` դուրս բերել իրենց զորքերը։ 1753-1754 թվականներին անգլիացիները կառուցում են արքայազն Գեորգի ամրությունը, սակայն ֆրանսիացիները նրանց դուրս են մղում` նույն տեղում կառուցելով իրենց ամրությունները` ֆորտ Դյուկեն անունով։ 1758 թվականին Ջոն Ֆորբսը հետ է մղում ֆրանսիացիներին և ավերում ամրությունը։ Դրանով էլ սկսվում է քաղաքի պատմությունը։ Ֆորտը վերանվանվում է Անգլիայի վարչապետ Ուիլյամ Փիտ Ավագի անունով ։ Շրջակայքի բնակչությունը սկսվում է կոչվել Փիթսբորո ։
Ամերիկյան հեղափոխությունից հետո գրանցվել է բնակչության մշտական աճ։ Քաղաքի զարգացման ծրագիրը պատպաստվել է 1784 թվականին և հաստատվել Ֆիլադելֆիայի իշխանությունների կողմից։
1812 թվականին անգլիական ապրանքների ներմուծումը դադարում է, ինչը նպաստում է քաղաքի տնտեսության զարգացմանը։ Արդեն 1815 թվականին քաղաքի ձեռնարկություններն արտադրում էին պողպատ, բրոնզ, արճիճ և ապակի։ 1830-ական թվականներին քաղաք են թափանցում Մերտիրի հարյուրամյա մետաղամշակման գործարանում աշխատած վալիյցիները։ 1840-ական թվականներին Փիթսբուրգն արդեն դարձել էր Ալեհեյնի լեռներից արևմուտք ընկած խոշորագույն քաղաքը։ 1845 թվականի հրդեհը ոչնչացրեց քաղաքի հազարավոր շինություններ, բայց քաղաքը կրկին վերականգնվեց։
1875 թվականին կազմակերպվում է պողպատի արտադրություն։ Էնդրյու Կարնեգին հիմնում է գործարան Բրեդոկում, որ դառնում է հարյուրամյա ընկերության (Carnegie Steel Company) մի մասը։ Քաղաքի արդյունաբերության զարգացման մեջ իր հսկայական ավանդն է ունեցել Կարնեգիի ընկերության ներկայացուցիչ Հենրի Բեսեմերը, ով հայտնագործեց պողպատի արդյունաբերության կոնվերտերային եղանակը։ 1901 թվականին Փիթսբուրգն արտադրում էր ԱՄՆ-ի ողջ պողպատի մեկ երրորդից ավելին։ Քաղաքի բնակչությունը հասել էր կես միլիոնի։ Նրանցից շատերը Արևելյան Եվրոպայից էին (Լեհաստան, Սլովակիա, Ուկրաինա, Բոհեմիա, Լիտվա, Սերբիա, Խորվաթիա)։
20-րդ դարի երկրորդ կեսին քաղաքում սկսում է իրականացվել «Վերածնունդ» ծրագիրը, որի հիմնական նպատակն էր կյանքի որակի բարձրացումն ու շրջակա միջավայրի պահպանությունը։ 1977 թվականին սկսում է իրականցվել «Վերածնունդ-2» նախագիծը, որն ուղղված էր քաղաքի մշակութային զարգացմանը։ 1970-80-ական թվականներին հարյուրամյա պատմությամբ շատ ձեռնարկություններ փակվում են։ Կրճատվող աշխատատեղերի պատճառով կրճատվում է նաև քաղաքի բնակչությունը. 2000 թվականին այն կազմում էր ընդամենը 330.000 մարդ; Քաղաքն սկսում է զարգանալ կրթության, զբոսաշրջության, բժշկության, բարձր տեխնոլոգիաների ուղղությամբ։
Կլիմա
Փիթբուրգին բնորոշ է շոգ, խոնավ ամառը և մեղմ ձմեռը։ Հունվարի միջին ջերմաստիճանը -3 °C է, հուլիսինը` +25 °C:
Ուսումնական հաստատություններ
Քաղաքի խոշորագույն ուսումնական հաստատությունը Փիթբուրգի համալսարանն է։ Այն մտնում է ԱՄՆ-ի ամենախոշոր 10 ուսումնական հաստությունների մեջ։
Մեծ հեղինակություն է վայելում մասնավոր Կարնեգի-Մելոն համալսարանը, որ բարձր տեղեր է զբաղեցնում ամերիկյան և համաշխարհային վարկանիշային ցուցակներում։ Քաղաքում գործում են մասնավոր այլ համալսարաններ ևս` Դյուկեյն, Կարլոու, Չատեմ, Փոյնթ Պարկ և Ռոբերտ Մորիս։
Աստղագիտության մեջ
Փիթսբուրգի պատվին է կոչվել (484) Պիսբուրգիա աստերոիդը, որ հայտնաբերվել է 1902 թվականին։
Արտաքին հղումներ
Կատեգորիա:ԱՄՆ-ի քաղաքներ Կատեգորիա:Փենսիլվանիա Կատեգորիա:1758 թվականին հիմնադրված բնակավայրեր
Լեզ Էգլիզ դ’Արժանտեյ
Լեզ Էգլիզ դ’Արժանտեյ (Les Églises-d’Argenteuil), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Լեզ Էգլիզ դ’Արժանտեյ կանտոնի կազմի մեջ։
Համայնքի INSEE կոդ՝ 17150.
Բնակչություն
Համայնքի բնակչությունը 2010 թվականին կազմում էր 231 մարդ։
Արտաքին հղումներ
Կատեգորիա:Ֆրանսիայի համայնքներ
Դոբրոպոլսկի շրջան
Դոբրոպոլսկի շրջան (Добропільський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Դոբրոպոլիե ։
Աշխարհագրություն
Շրջանի տարածքի մակերեսը կազմում է 949 կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Մայքլ Քիթոն
Մայքլ Ջոն Դուգլաս (Michael John Douglas), առավել հայտնի է, որպես Մայքլ Քիթոն (Michael Keaton, ծնվել է 1951 թվականի սեպտեմբերի 5-ին Կորաոպոլիսում, Փենսիլվանիա, ԱՄՆ), ամերիկացի դերասան։ Հայտնի է, որպես Բեթմենի, Բիթլջուսի դերերի կատարող, ռեժիսոր Թիմ Բարթոնի համանուն ֆիլմերում։ Նաև նա խաղացել է չարագործ Անգղի դերը, Ջոն Ուոթսի «Սարդ-մարդ։ Տունդարձ» ֆիլմում ։
2014 թվականին ձեռք է բերել ավելի մեծ համբավ Ալեխանդրո Գոնսալես Ինյարիտուի «Բըրդմեն» սև կատակերգության դերասան Ռիգան Թոմսոնի դերակատարումից հետո։ Ֆիլմը ավելի քան դրական էր ընդունվել համաշխարհային քննադատների կողմից, իսկ Քիթոնի խաղը արժանացել է «Ոսկե գլոբուս» մրցանակի`«Տղամարդու լավագույն դեր՝ կատակերգության կամ մյուզիքլի մեջ» կատեգորիայում նաև մասնակցել է BAFTA-յի ու «Օսկարի» առաջադրումներին։
Կենսագրություն և կարիերա
Ծնվել է 1951 թվականի սեպտեմբերի 5-ին Կորաոպոլիս քաղաքում (Փենսիլվանիա, ԱՄՆ)։ Քիթոնը յոթ երեխաներից ամենափոքրն է։ Նրա հայրը՝ Ջորջ Ա․ Դուգլասը, ինժեներ-շինարար էր, իսկ մայրը՝ Լեոնա Էլիզաբեթը տանտիրուհի էր։ Մայքլը մեծացել է կաթոլիկ ընտանիքում և ունի իռլանդական ու շոտլանդական արմատներ։ Երկու տարի նա ուսումնասիրել է հռետորաբանություն Քենթի համալսարանում Օհայո նահանգում, սակայն թողել է ուսումը և մեկնել Փիթսբուրգ։ 1975 թվականին տեղափոխվել է Լոս Անջելես, որտեղ սկսել է նկարահանվել հեռուստասեիալներում։
Կարիերայի սկիզբ
«Քիթոն» կեղծանունը փոխառված է համր ֆիլմի մեծագույն կոմիկ Բաստեր Քիթոնից (իրական անունը Ջոզեֆ Ֆրենսիս Քիթոն)։ Քիթոնը իր համար կեղծանուն է վերցրել, որպեսզի չշփոթեն դերասան Մայքլ Դուգլասի և ռադիովարող Մայքլ Դուգլասի հետ։ Որպես ստենդափ դերասան հանդես գալուց մի քանի անհաջող փորձերից հետո, Քիթոնը սկսել է աշխատել WQED հեռուստաալիքում, նաև եղել է օպերատոր Փիթսբուրգում։ Նաև սկսել է հայտնվել տարբեր ծրագրերում և հեռուստահաղորդումներում։ Զուգահեռ նա խաղում էր Փիթսբուրգի թատրոնում։ Որոշում կայացնելով թողել Փիսբուրգը, Մայքլը տեղափոխվում է Լոս Անջելես, որտեղ սկսում է խաղալ տարբեր սերիալներում։
Քիթոնի դեբյուտը մեծ կինոյում կայացել է 1982 թվականին «Գիշերային հերթափոխը» կատակերգության շնորհիվ, որից հետո դերասանը սկսել է խաղալ կոմիկ դերեր։ Խաղացել է բավականին հաջողակ «Միսթր Մամա» կատակերգության մեջ, Թերի Գարի հետ։ Ֆիլմում Քիթոնը ստիպված է զբաղվել ընտանիքով, իսկ նրա կինը կարիերայով։ Հետագայում նկարահանվել է «Վտանգավոր Ջոննին», «Էնտուզիաստ», «Վերցրու և փախիր» և «Հերյուրանք» ֆիլմերում։ Բոլոր ֆիլմերը նկարահանվել են կատակկաերգական ժանրով։
Բիթլջուս
Սակայն, Քիթոնի համար մեծ առաջընթաց է դարձել ուրվականի դերը՝ Թիմ Բարթոնի «Բիթլջուս» ֆիլմում և թմրամոլի դերով «Սթափ մտքում և ամուր հիշողության մեջ» ֆիլմում։ Բարթոնի ֆիլմում նա մարմնավորել է աներես Բիթլջուսին, պրոֆեսիոնալ «բիո-էկզորսիստին»՝ որին օգնության են դիմում Ջինա Դեյվիսի և Ալեք Բոլդուինի հերոսները, բայց անմիջապես զղջում են րդա համար։ «Սթափ մտքում և ամուր հիշողության մեջ» ֆիլմում, Մայքլը մարմնավորել է անշարժ գույքի բրոքերին, որը կախված է ալկոհոլից և կոկաինից։ Քիթոնի խաղը այս երկու ֆիլմերում քննադատների կողմից բարձր է գնահատվել։ ԱՄՆ-ի քննադատների ազգային հասարակությունը ճանաչել է Մայքլին 1988 թվականի լավագույն դերասան, այս երկու ֆիլմերի դերերի համար։
Քիթոն հրաժարվեց ռեժիսոր Դևիդ Քրոնենբերգի առաջարկից՝ խաղալ «Ճանճը» ֆիլմում գիտնական-բնագետի գլխավոր դերը։ Արդյունքում, այս դերը փառավորվեց Ջեֆ Գոլդբլումի կատարմամբ։
Բեթմեն
1980-ական թվականների վերջերին Թիմ Բարթոնը նորից է հրավիրել Քիթոնին խաղալ իր նոր նախագծի մեջ՝ «Բեթմեն» ֆիլմում, որտեղ նա կատարել է հանցագործության դեմ մարտիկի դերը, չղջիկի կոստյումով, որը դարձել է նրա առավել հայտնի դերը։ Բեթմենի դերի համար դիտարկվել են շատ հայտնի դերասաններ, բայց պրոդյուսեր Ջոն Փիթերսը առաջարկել է Քիթոնին, պնդելով, որ նա ունի «ճիշտ հատկանիշներ»։ «Փորձարկելով» նրան «Բիթլջուսի» մեջ, Բարթոնը համոզվել է նրան, որ Մայքլը մարմնավորի Բեթմենին։ Երկար ժամանակ այն փաստը, որ Քիթոնը հաստատվել է Բեթմենի դերին, թաքցվում էր, Բարթոնի պնդմամբ։ Քանի որ, մինչ այդ, Քիթոնը հայտնի է դարձել իր կատակերգական դերով «Բիթլջուսում», Բարթոնը վախենում էր, որ երկրպագուների ակնհայտ բացասական արձագանքը կարող է պատճառ դառնալ ֆիլմի ձախողման համար։
«Բեթմենից» հետո, Քիթոնը խաղացել է երկու ֆիլմերում։ Առաջինը դարձել է Ջոն Շլեզինգերի ««Պասիֆիկ-Հայթս շրջան» ֆիլմը, որտեղ նա կերպարանավորել է Քարտեր Հեյսին՝ պրոֆեսիոնալ մոլագար-աֆերիստին։ Երկրորդ ֆիլմը դարձել է «Լավ ոստիկանը», որտեղ նա խաղացել է խաղացել է ազնիվ ոստիկանի դերը, որտեղ նրա զուգընկերոջ մահից հետո վերցնում է նրա երեք զավակներին իր խնամքի տակ։
1990 թվականին դերասանը ամուսնալուծվել է դերասանուհի Քերոլայն Մաքուիլյամսից, որի հետ նա միայնակ ապրել է 8 տարի։ Այդ ամուսնությունից նրանք ունեցան երեխա՝ Շոնին։
1992 թվականին նա նորից վերադարձավ Բեթմենի դերին «Բեթմենը վերադառնում է» ֆիլմում։ Այն նկարահանում էր Բարթոնը։ Ֆիլմը, չնայած դրամարկղային հավաքումներից, քննադատներից ստացել է սառը դիտարկումներ։ Դրա հիմնական պատճառն այն էր, որ Բարթոնը չափազանց շահագրգռված էր գոթիկայով և ֆիլմը դարձել է ավելի մռայլ։ Հետագայում դա խոստովանում էր ինքը Բարթոնը։
Քիթոնը հնչունավորել է Հայաո Միյաձակիի «Պորքո Ռոսսո» մուլտֆիլմի ամերիկյան հրատարակչության գլխավոր կերպարին՝ ավիատորին, խորը հոգևոր ճգնաժամի հետևանքով վերածված խոզի։
Հետագա կարիերան
«Բեթմենը վերադառնում է» ֆիլմից հետո, հետևեց մի շարք ֆիլմեր, որոնք հայտնվել են անհաջող ինչպես առևտրային, այնպես էլ ստեղծագործական բաղադրիչներում։ Նրանց թվում չի կարելի դասել 1993 թվականի «Իմ կյանքը» դրաման։ Այնտեղ Քիթոնը խաղացել է մարդու դեր, ով իմանում է իր մոտալուտ վախճանի մասին, և փորձում է հասկանալ հիվանդության պատճառը և վերացնել դրանք։ Նրա կերպարը միանգամից չէ, բայց, այնուամենայնիվ, հավատաց, որպեսզի վերականգնվի, նա պետք է հեռացնել զայրույթն ու վիրավորանքը, ապրող մանկությունից իր սրտում։ Այս աշխատանքից հետո ի հայտ են եկել «Շատ աղմուկ ոչնչից» (Ուիլյամ Շեքսպիրի համանուն պիեսի էկրանավորում), «Բազմություն» և Ջինա Դեյվիսի հետ «Լռություն» ֆիլմերը։ Նար նա նորից աշխատել է ռեժիսոր Ռոն Հովարդի հետ, «Թերթ» ֆիլմում։
1997 թվականին Քիթոնը փորձել է դուրս գալ տևական ստեղծագործական ճգնաժամից, մասնակցելով Քվենտին Տարանտինոյի «Ջեքի Բրաուն» քրեական դրամայում։
Հետո Քիթոնը կարահանվել է փոփոխական հաջողությամբ։ Այդ ժամանակահատվածում նա հայտնվել է Ռոբերտ Դյուվալի հետ «Հաղթանակի գինը» սպորտային դրամայում, Հելենա Բոնեմ Քարթերի հետ «Ուղիղ եթեր Բաղդադից» և Մայքլ Քեյնի հետ «Սորուն ավազներ» մարտաֆիլմում։ «Ուղիղ եթեր Բաղդադից» հեռուստաֆիլմի համար, Քիթոնը առաջոդրվել է «Ոսկե գլոբուսին»։
Նաև հարկ է նշել կոմերցիոն հաջող «Սպիտակ աղմուկ» միստիկ թրիլերը, որում Քիթոնը խաղացել է ճարտարապետին, որի կյանքը խափանվում է կնոջ անհեթեթ անհետացումից հետո։
2007 թվականին Քիթոնը փորձել է իրեն կինոյում, որպես ռեժիսոր։ Նրա «Ուրախ ջենտլմեն» ֆիլմի պրեմիերան կայացել է 2008 թվականին։
2007 թվականին խաղացել է «Կոնտորա» մինի-սերիալում գլխավոր դերը, որտեղ ցույց է տրվում սառը պատերազմի շրջանը։ Դրանից հետո դերասանը խաղացել է հիմնականում երկրորդական դերերում և զբաղվում էր մուլտֆիլմների հնչունվորմամբ։
Մայքլը հնչունավորել է Կենին «Խաղալիքների պատմություն 3» մուլտֆիլմում, որը դուրս է եկել 2010 թվականին։ Նույն թվականին, նա խաղացել է կապիտան Ջին Մաուխին, «Ոստիկանները խորը պահեստում» կատակերգության մեջ։
Նոր փուլ
Նույն թվականին Քիթոնը նկարահնվել է ևս երեք ֆիլմերում, որոնց պրեմիերան կայացել է 2014 թվականին։
Ծանոթագրություններ
Կատեգորիա:Ամերիկացի դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղամարդ կինոդերասաններ
The Most Beautiful Moment in Life, Part 2
The Most Beautiful Moment in Life, Part 2 (화양연화 pt.2, ռոմանացում՝ Hwayang-yeonhwa pt.2)-BTS հարավկորեական բոյբենդի չորրորդ մինի-ալբոմը։ Թողարկվեց 2015 թվականի նոյեմբերի 30-ին, և հանդիսանում է իրենց երկու ալբոմից կազմված պրոեկտի երկրորդ մասը, որը կենտրոնացած է «երիտասարդության» վրա։ Կազմված է 9 երգից, «Run» գլխավոր սինգլը ներառյալ։
2015 թվականին The Most Beautiful Moment in Life, Part 2-ը Հարավային Կորեայում ամենագնվող 5-րդ ալբոմն էր։
Պատրաստում և ռելիզ
Սեպտեմբերի սկզին հայտարարվեց խմբի վերադարձի մասին և թողարկվեց թրեյլեր «Butterfly» նոր ստեղխագորխությամբ։ Ինչպես նաև հայտարարեցին, որ նոյեմբերի 27-29 նրանք ելույթ կունենան Սեուլում The Most Beautiful Moment in Life: On Stage շրջագայության շրջաններում, որտեղ կներկայացնեն նոր սինգլը։ Առաջիկա ռելիզի մասին նորություններից հետո հեշթեգ «#화양연화»-ը դարձավ առաջինը Թվիթթերի համաշխարհային թրենդերում։
2015 թվականի նոյեմբերի 17-ին ներկայացվեց անիմացիոն թրեյլեր՝ «Nevermind» ստեղծագործությամբ։ 5 օր հետո հայտվեցին առաջին նկարները նոր կոնցեպտով «Ես ոչնչի համար չեմ զղջում» (Je Ne Regrette Rien) և «թիթեռ» (Papillion) հաղորդագրություններով։ Նոյեմբերի 24-ին թողարկվեց առաջիկա տեսահոլովակի թիզերը, և հայտնի դարձավ սինգլի անունը՝ «Run»:
Ալբոմի թողարկման համար մամուլի ասուլիսում խումբը բացատրեց իրենց նոր կոնցեպտը. «Առաջին մասը այն մասին է, թե ինչքան ձանձրալի և դժվար է երիտասարդությունը, և դա առաջացնում է նաև այնպիսի զգացմունք, կարծես դու լինես հենց ամենաեզրին։ Երկրորդ մասը կլինի խենթ, և դա լավ կզգացվի։ Այդ պատճառով մեր գլխավոր երգը ունի “Run” անունը»։ Ռեփ-Մոնսթրը ավելացրեց. «Մենք չենք ուզում ընդամենը ասել «ուրախ եղեք» կամ «ուժեղ եղեք»։ Մենք իրոք ուզում ենք ստիպել մարդկանց զգալ իրենց հարմարավետ սեփական երաժշտության գռարումով և պրոդյուսերավորմամբ։ Մենք տվեցինք մեր սրտերը և հոգիները այս հրաշալի երգին»։
Համերգային շրջագայության ժամանակ ի աջակցություն ալբոմի, առաջնորդը պատմեց նաև, որ երգի տեքստում` երկրորդ մասը «ստիպիր ինձ վազել» բառերով, ստեղծագործության գրման պրոցեսի ժամանակ չի մշակվել։ Մեղեդին առաջարկել է Չոնգուկը, բայց այն մերժվեց, որովհետև «այնքան լավն էր, որ մնացած մասերը ուղղակի չէին կարողանա աչքի ընկնել»։ Վերջնական գրման ժամանակ օգտագործվեց Վիի մեղեդին Չոնգուկի օրիգինալ տեքստով։
Փրոմոուշեն
2015 թվականի սեպտեմբերի 6-ին հայտարարվեց եռօրյա համերգային շրջագայություն ի աջակցություն նոր ալբոմի։ Բոլոր տոմսերը վաճառվեցին ավելի քիչ, քան մի օրում, և որոշ կայքերի աշխատանքը խթանվեց, տոմսեր ձեռք բերելու ցանկությամբ խոշոր հոսքի պատճառով։ Նրանք անցկացրին նաև Butterfly Dream: Open Media Exhibition ցուցահանդեսը, որտեղ հրավիրված էին 600 երկրպագու, որոնց հաջողվեց տեսնել ցուցադրումներ և նշել չորրորդ ալբոմի թողարկումը։ Խմբի պաշտոնական վերադարձը կայացավ Mnet Asian Music Awards մրցանակաբաշխությանը։ Դեկտեմբերի 4-ին կայացավ խմբի վերադարձը երաժշտական շոուներում։
Տեսահոլովակ
2015 թվականի նոյեմբերի 29-ին թողարկվեց գլխավոր սինգլի «Run»-ի տեսահոլովակը։ Այնտեղ անդամները ներկայացնում են ուրախություն և խենթություն։ Տիտրերից հետո ցուցադրվում է լոգարանում Չիմինի հետ տեսարանը (նույնական տեսարանը «I Need U»-ից), որտեղ նա վառում է պոլարոիդ, որի վրա ապատկերված են BTS-ը։ Մի քանի օրվա ընթացքում տեսահոլովակը նայեց գրեթե 2 միլլիոն մարդ։
Ծանոթագրություններ
Կատեգորիա:2015 ալբոմներ Կատեգորիա:BTS խմբի ալբոմներ
Արմանդ Արաբյան
'''Արմանդ Մ. Արաբյան''', ամերիկահայ փաստաբան, որը 1990 թվականի փետրվարի 3-ից մինչև 1996 թվականի փետրվարի 28-ը զբաղեցնում էր Կալիֆոռնիայի Գերագույն դատարանի դատավորի օգնականի պաշտոնը։
Վաղ տարիներ և կրթություն
Արմանդը ծնվել է Նյու Յորքում։ Նրա ծնողները՝ Ջոն և Աղավնի Արաբյանները գաղթել էին Հայաստանից 1915 թվականի Հայոց ցեղասպանությունից հետո ։ 1956 թվականին Արաբյանը սովորելով Բոստոնի համալսարանում հոգեբանության ոլորտում ստացել է բակալավրի աստիճան։ 1956-1958 թվականներին նա ծառայում է որպես լեյտենանտ ԱՄՆ-ի բանակում ։ Զորացրվելուց հետո 1961 թվականին Բոստոնի համալսարանի իրավաբանական դպրոցի կողմից նրան շնորհվել է  իրավաբանական գիտությունների դոկտորի գիտական աստիճան, իսկ 1970 թվականին Հարավային Կալիֆոռնիայի համալսարանի Իրավաբանական կենտրոնից ստացել է իրավունքի մագիստրոսի կոչում ։
Իրավաբանական և դատական կարիերա
Մինչև դատարանում պաշտոն զբաղեցնելը Արաբյանը 1962-1963 թվականներին եղել է Լոս Անջելեսի շրջանի մարզային դատախազի տեղակալ, ինչպես նաև 1963-1972 թվականներին Կալիֆոռնիա նահանգի Վան Նայս քաղաքում աշխատել է որպես մասնավոր փաստաբան։ 1972 թվականին նահանգապետ Ռոնալդ Ռեյգանը՝ Արաբյանին նշանակեց Լոս Անջելեսի Մունիցիպալ Դատարանի դատավոր, որտեղ նա ծառայեց մեկ տարի։ Այնուհետև Արաբյանը նահանգապետ Ռեյգանի կողմից տեղափոխվեց Լոս Անջելեսի շրջանի Գերագույն դատարան, որտեղ նա նախագահում էր 1973-1983 թվականներին։
1979 թվականին՝ Վերաքննիչ Դատարանում Արաբյանի նախնական նշանակումը հակասության առարկա էր. «Երբ Կալիֆոռնիայի նահանգապետ Ջերրի Բրաունը հեռացավ նահանգից՝ 1979 թվականին նախընտրական քարոզչություն իրականացնելու համար, լեյտենանտ նահանգապետ Մայք Կերբը՝ Արմանդ Արաբյանին նշանակեց Վերաքննիչ Դատարանի դատավոր՝ քաջատեղյակ լինելով, որ Բրաունը մտադրված է մեկ ուրիշին նշանակել այդ պաշտոնում։ Երբ Բրաունը վերադարձավ, նա չեղյալ համարեց Արաբյանի նշանակումը։ Այդ ամենի արդյունքում ծագած վեճը տեղափոխվեց նահանգի Գերագույն Դատարան, որտեղ էլ որոշում կայացվեց, որ  ինչպես նշանակումը, այնպես էլ պաշտոնից զրկումը օրինական են »: Չորս տարի անց նահանգապետ Ջորջ Դոքմեջյանը Արաբյանին պաշտոնապես նշանակեց Կալիֆոռնիայի Վերաքննիչ Դատարանի երկրորդ շրջանի դատավորի օգնական, որտեղ նա ծառայեց 1983-ից մինչև 1990 թվականը։
1990 թվականին Դոքմեջյանը Արաբյանին նշանակեց Կալիֆոռնիայի Գերագույն դատարանի 105-րդ դատավոր, որտեղ նա ծառայեց մինչև 1996 թվականին իր թոշակի անցնելը  ։ Լինելով իրավաբան` Արաբյանը հայտնի էր որպես իրավակարգի պահպանողական։
Արաբյանը պահեստայինների նստարանից հեռանալուց հետո աշխատել է որպես հաշտարար և իրավարար   ։ Նա նաև մտել է Պեպպերդինի համալսարանի իրավաբանական ֆակուլտետի այցելուների խորհրդի կազմի մեջ ։
Պարգևներ և մրցանակներ
Արաբյանը ստացել է բազմաթիվ պարգևներ և մրցանակներ ։ 1973 թվականին Armenian Professional Society-ը նրան շնորհեց իր ամենամյա նվաճումների մրցանակը ։ 1981 թվականին Արաբյանը ստացավ Բոստոնի համալսարանի Իրավագիտության դպրոցի արծաթե շինգլ մրցանակ՝ իրավագիտության ոլորտում իր վաստակավոր ծառայության համար, իսկ 1990 թվականին՝ արժանացավ Բոստոնի համալսարանի Վաստակավոր շրջանավարտների պարգևին ։ 2011 թվականին Արաբյանը պարգևատրվել է Սան Ֆերնանդո հովտի իրավաբանների միության Համայնքային Իրավաբանական Հիմնադրամի «Lifetime Achievement Award»-ի մրցանակով  ։ Մի շարք իրավաբանական դպրոցներ Արաբյանին շնորհեցին իրավագիտության պատվավոր դոկտորի աստիճաններ, այդ թվում՝ Հարավ-արևմտյան իրավունքի դպրոցը (1990), Պեպպերդինի համալսարանը (1990), Արևմտյան Լոս Անջելեսի համալսարանը (1994), Թոմաս Ջեֆերսոնի Իրավունքի դպրոցը (1997) և Ամերիկայի իրավունքի քոլեջը (2001):
Անձնական կյանք
1962 թվականի օգոստոսի 26-ին նա ամուսնացել է Նենսի Մեգուրյանի հետ (1939 թ. փետրվարի 17 - 2016 թ. հուլիսի 21)՝ Կալիֆոռնիա նահանգի Լոս Անջելես քաղաքում ։ Նրանք ունեն երկու երեխա՝ դուստրը ՝ Էլիսոն Էն Դեմուրջյան և որդին ՝ Ռոբերտ Արմանդ Արաբյան, որը նույնպես փաստաբան է ։ Նա մահացել է 2018 թվականի մարտի 28-ին, 83 տարեկան հասակում ։
Ծանոթագրություններ
Կատեգորիա:Ամերիկահայեր Կատեգորիա:Բոստոնի համալսարանի շրջանավարտներ
Հույների ցեղասպանություն
Հույների ցեղասպանություն, 1914-1923 թվականներին Օսմանյան կայսրությունում հույն ազգաբնակչության էթնիկական զտումներն են իրենց պատմական հայրենիքի՝ Անատոլիայի կամ Փոքր Ասիայի տարածքում՝ Առաջին համաշխարհային պատերազմի և դրան անմիջապես հաջորդած տարիներին (1914—1923). Որպես Օսմանյան կայսրությունում հույների ցեղասպանության առանձին դրվագ առանձնացնում են Պոնտոսի հույների ցեղասպանությունը։
Ինչպես և Հայոց ցեղասպանության պարագայում, հույների ցեղասպանությունը նախաձեռնված էր Օսմանյան կայսրության կառավարության և թուրքական իշխող վերնախավի կողմից։ Հակահույն արյունալի բռնությունները, կոտորածներն ու ցեղասպանական մյուս գործողություններն ուղղված էին Օսմանյան կայսրության հույն ազգաբնակչության դեմ և իրենց մեջ ներառում էին հույների եղեռնը, բռնի տարհանումը՝ դեպորտացիան, որի մասն էին կազմում մահվան երթերը, խմբային աքսորումները, բռնապետական պատիժները, ինչպես նաև հույն ուղղափառ մշակութային, պատմական և կրոնական հուշարձանների ավերումը։ Պարզ երևում է, որ Օսմանյան կայսրության կառավարող վերնախավը և նրա հլու հնազանդ պետական ապարատը գործում էր նույն արյունոտ ու վայրագ ոճով, ինչ հայերի պարագայում։ Զանազան աղբյոյրների տվյալների համաձայն՝ Օսմանյան կայսրության մի քանի հարյուր հազար հույն բնակիչներ զոհվեցին այդ ժամանակաշրջանում: Փախստականների և տուժածների մեծ մասը մազապուրծ ապաստանում էին Հունաստանում (ընդհանուր թվով Փոքր Ասիայից մազապուրծ փախուստի դիմած այդ գաղթականները կազմեցին մինչև ցեղասպանության սկիզբը Հունաստանի ունեցած բնակչության մեկ քառորդից ավելին) ։ Ցեղասպանության արդյունքում մազապուրծ փախած և փրկված հույների որոշ մասը, հատկապես Օսմանյան կայսրության արևելյան նահանգների, այդ թվում՝ Արևմտյան Հայաստանի տարածքներում բնակվող հույները, ապաստան գտան Ռուսական կայսրությանը պատկանող Արևելյան Հայաստանի, Վրաստանի, Հարավային Կովկասի, Հյուսիսային Կովկասի և այլ երկրամասերի տարածքներում։ Այսպիսով, 1919—1922 թվականների Հույն-թուրքական պատերազմի վերջերին Փոքր Ասիայի հույների մեծ մասը կամ ստիպված փախել էին իրենց հայրենի տարածքներից կամ սպանվել էին ։ Փոքրաթիվ փրկվածները, որոնք մնացել էին Օսմանյան կայսրության նախկին սահմաններում՝ թուրքերի տիրապետության ներքո՝ Հունաստանին հանձնվեցին Ազգաբնակչության փոխանակման հույն-թուրքական պայմանագրի պայմանների համաձայն՝ 1923 թվականին։ Այդ պայմանագիրը պաշտոնականցրեց հույների հեռացումը և անհնարին դարձրեց գաղթականների վերադարձը։ Օսմանյան կայսրության մյուս բնակչության մասը կազմող ազգային խմբերը ևս ցեղասպանության ենթարկվեցին այդ ժամանակաշրջանում, այդ թվում առավել ահավոր էր իր պատմական հայրենիքում զանգվածային բնաջնջման, բռնի իսլամացման ու թրքացման ենթարկված, իր պատմական հայրենիքից զրկված հայերի ցեղասպանությունը, ինչպես նաև նրանց հասակակից հին ազգերից ևս մեկի՝ ասորիների ցեղասպանությունը, որոնք բոլորը միասին որոշ գիտնականների ու միջազգային կազմակերպությունների կողմից համարվում են ցեղասպանության միևնույն քաղաքականության իրադարձություններ      :
Հույների ցեղասպանության զոհերի թվաքանակը տարբեր գնահատականներով կազմում է 350 հազ-ից մինչև 1,2 մլն մարդ    ։
Անտանտի պետությունները, հատկապես Անգլիան և Ֆրանսիան դատապարտել են Օսմանյան կայսրության կառավարության կողմից սկսված եղեռնը որպես Հանցագործություն մարդկության հանդեպ։ 2007 թվականին Ցեղասպանագետների միջազգային ընկերակցությունը (Ցեղասպանության հետազոտողների միջազգային ընկերակցությունը` en:International Association of Genocide Scholars) բանաձև է ընդունել՝ Օսմանյան կայսրության քրիստոնյա փոքրամասնությունների, այդ թվում՝ հայերի, հույների, ասորիների դեմ ռազմարշավի մասին, համարելով դա որպես ցեղասպանություն ։ Որոշ այլ կազմակերպություններ նույնպես բանաձևեր են ընդունել՝ այդ ռազմարշավը համարելով որպես ցեղասպանություն։ Մասնավորապես նման բանաձևեր են ընդունել Հունաստանի, Կիպրոսի, Հայաստանի, Նիդերլանդների, Շվեդիայի և Ավստրիայի խորհրդարանները։
Պատմություն
1915 թվականի մարտին Զմյուռնիա (հայերեն) կամ Սմիրնա (հունարեն) (այժմ՝ Իզմիր) քաղաքում և շրջակայքում, ինչպես նաև Սև ծովի ափամերձ Պոնտոս երկրամասում երիտթուրքերը իրականացրեցին այն հույների եղեռնը, որոնք դրանից կարճ ժամանակ առաջ զորակոչվել էին օսմանյան բանակ ։ Ըստ Գերմանական կայսրության ռազմական կցորդի վկայության՝ Օսմանյան կայսրության ռազմական նախարար Էնվեր փաշան իր իսկ մասին 1915-ի հոկտեմբերին ասել է հետևյալը.
Թե՛ հայոց ցեղասպանության և թե՛ հույների ցեղասպանության մասին Օսմանյան կայսրությունում Ամերիկայի Միացյալ Նահանգների դեսպան Հենրի Մորգենթաուն վկայում է, որ օսմանյան կառավարության գործելաոճը երկու դեպքում էլ նույնն էր.
Հետագայում Փոքր Ասիայի և Արևելյան Թրակիայի հույն բնակչության էթնիկական զտումները ակտիվորեն վարվել են Մուստաֆա Քեմալ Աթաթուրքի գլխավորած թուրքական ազգայնականների կողմից՝ 1919-1922 թվականների Հույն-թուրքական պատերազմի ժամանակ ։ Դա ապացուցում է ցեղասպան հանցագործ երիտթուրքերի և ֆաշիստ քեմալականների հոգևոր և քաղաքական լիարժեք կապն ու ժառանգականությունը ։ Հենց 1919 թվականի մայիսի 19-ը՝ Մուստաֆա Քեմալ փաշայի զորքերի Սամսուն նավահանգստային քաղաքում ափ իջնելու և հույների ցեղասպանության երկրորդ ալիքի սկզբի օրը նշվում է որպես Պոնտոսի հույների ցեղասպանության օր ։ Ընդ որում, չնայած Հունաստանի և Մեծ Բրիտանիայի միջև դաշնակցային կապերի փաստացի պահպանմանը 1918 թվականից հետո, երբ ավարտվել էր Առաջին համաշխարհային պատերազմը, Բրիտանիան այդպես էլ աջակցություն չցուցաբերեց հույներին։ Ընդ որում, հույների Եղեռնը Իզնիկ-Իզմիթյան տարածաշրջանում, որի ընթացքում բնաջնջվեց Փոքր Ասիայի պատմական Բյութանիա երկրամասի բնակչությունը, որը սկսվել էր 1920 թվականի ապրիլին և շարունակվել մի ամբողջ տարի, կատարվեց քեմալականների կողմից օսմանյան սուլթանի ենթակայության ներքո և, անգլիացիների մասնակի վերահսկողության ներքո գտնվող տարածքում։ Հայտնի է, որ Ռուսաստանի բոլշևիկները լուռ աջակցում էին համաթուրանականներին՝ պանթյուրքիստ-երիտթուրքերին, իսկ ապա բացահայտորեն օժանդակու էին քեմալականներին, որոնք հիմնականում նախկին երիտթուրքեր էին, սկսած իրենց ղեկավար Քեմալից։ Կարմիր, հեղափոխական Խորհրդային Ռուսաստանի, հետ պայմանավորվածությամբ՝ կարմիր քեմալական հեղափոխական Թուրքիան դադարեց հավակնել Հարավային Կովկասի հանրապետությունների՝ Հայաստանի, Վրաստանի, և 1918 թվականին Օսմանյան բանակի սվիններով ստեղծված Հարավ-արևելյան Կովկասի արհեստածին հանրապետության՝ այսպես կոչված Ադրբեջանի տարածքներին և իր ուժերն ուղղեց հույների դեմ՝ դրա համար ստանալով բոլշևիկյան ՌՈւսաստանի ռազմական, ռազմա-տեխնիկական, ֆինանսա-տնտեսական, քաղաքական աջակցությունը։
Սգո հիշատակ
1998 թվականի սեպտեմբերի 24-ին, միաձայն որոշմամբ՝ Հունաստանի Հանրապետության խորհրդարանը բանաձև ընդունեց սեպտեմբերի 14-ը համարելու Փուրքերի կողմից Փոքր Ասիայի հույներին ցեղասպանության ենթարկելու Հիշատակի օր ։
2009 թվականի մայիսի 19-ին «Ցեղասպանության ժխտման 100 տարի» թեմայով այն համաժողովից հետո, որը տեղի էր ունեցել Օդեսայում, Ուկրաինայի հույների և հայերի համայնքները համատեղ հայտարարություն ստորագրեցին՝ ուղղված Ուկրաինայի նախագահ Վիկտոր Յուշչենկոյին՝ կոչ անելով ճանաչել ՊՈնտոսի հույների, ինչպես նաև Հայոց ցեղասպանությունը։ Ուշագրավ է, որ Թուրքիայում մայիսի 19-ին նշում են Երիտասարդության և սպորտի օր անունը կրող ազգային տոնը, որը սահմանված է ի հիշատակ 1919-ի մայիսի 19-ին Մուստաֆա Քեմալի զորքերի՝ Սամսունում ափ իջնելուն և Քեմալական հեղափոխության սկսվելուն։ Այնինչ հույները հենց այդ ամսաթիվն են համարում Պոնտոսի հույների ցեղասպանության քեմալական փուլի սկիզբը։
Աղբյուրներ
Կատեգորիա:Ցեղասպանություն Կատեգորիա:Հույների ցեղասպանություն Կատեգորիա:Հայոց ցեղասպանություն Կատեգորիա:Առաջին համաշխարհային պատերազմ Կատեգորիա:Օսմանյան կայսրության պատմություն Կատեգորիա:Ռազմական պատմություն Կատեգորիա:Օսմանյան կայսրության հույներ Կատեգորիա:Թուրքիայի պատմություն Կատեգորիա:Հույն-թուրքական հարաբերություններ Կատեգորիա:Օսմանյան կայսրությունում քրիստոնյաների հետապնդում Կատեգորիա:Թուրքիայի անկախության պատերազմ Կատեգորիա:Օսմանյան կայսրության ջարդեր Կատեգորիա:Քրիստոնյաների ջարդեր Կատեգորիա:Ռազմական հանցագործություններ Կատեգորիա:Հույն-թուրքական պատերազմ (1919-1922)
Չորաքիթ պրիմատներ
Չորաքիթ պրիմատներ (Haplorrhini), պրիմատների ենթակարգի ներկայացուցիչներ, որոնք ունեն չոր քիթ և թույլ հոտառություն։ Ենթակարգը ներառում է շուրջ 300 տեսակի կապիկներ, որոնք բնակավում են Ամերիկայի, Ասիայի և Աֆրիկայի արևադարձային ու մերձարևադարձային շրջաններում, հանդիպում են նաև Եվրոպայում և Ճապոնիայում։
Սովորաբար ունենում են մեկ ձագ, էվոլյուցիոն առումով ավելի զարգացած են, քան խոնավաքիթ պրիմատները։ Այս ենթակարգի ներկայացուցիչն է համարվում մարդը։ Ենթակարգը բաժանվում է երկու ինֆրակարգի՝ երկարակրունկներ և կապկակերպեր։
Երկարակրունկների ինֆրակարգը կազմված է երկարակրունկների ընտանիքից (Tarsiidae) և ներառում է 3 ցեղի 10 տեսակի կենդանիներ, որոնք բնակվում են Հարավարևելյան Ասիայում` ինդոնեզական և ֆիլիպինյան կղզիներում։ Երկարակրունկների մարմնի երկարությունը 9-16 սմ է, քաշը` մինչև 160 գ։ Պոչը մարմնից ավելի երկար է։ Գլուխը կարող է պտտվել մինչև 3600։
Երկարակրունկները ունեն անսովոր խոշոր դեղին աչքեր, որոնք լույս են արձակում խավարում։ Ապրում են ծառերի վրա, ակտիվ են գիշերը, սնվում են միջատներով։ Հրաշալի մագլցում են, ծառից ծառ։ Երկարակրունկները միակ պրիմատներն են, որոնք բացառապես կենդանական սնունդ են օգտագործում։
Արտաքին հղումներ
Կատեգորիա:Կենդանիներ
Մեյսոն Հոլգեյթ
Մեյսոն Անտոնի Հոլգեյթ (Mason Anthony Holgate, ), անգլիացի ֆուտբոլիստ, կենտրոնական պաշտպան։ Հանդես է գալիս անգլիական «Էվերթոն»-ի և Անգլիայի երիտասարդական հավաքականի կազմում։ Նա նաև հանդես է գալիս որպես եզրային պաշտպան։
«Բարնսլի»
9 տարեկան հասակում Մեյսոնը միացել է «Բարնսլի»-ի ակադեմիային ։
Ֆուտբոլային Առաջին լիգայում անգլիացին իր դեբյուտը նշել է 2014 թվականի դեկտեմբերի 2-ին՝ «Դոնկաստեր Ռովերս»-ի դեմ խաղում ։ Հանդիպումն ավարտվել է 1-1 հաշվով։ 2014-15 մրցաշրջանի վերջում Հոլգեյթը ճանաչվել է Տարվա լավագույն երիտասարդ ֆուտբոլիստ ։ 2015 թվականի հուլիսին Մեյսոնը փորձնական հանդես է եկել «Մանչեսթեր Յունայթեդ»-ի կազմում ։
«Էվերթոն»
2015 թվականի օգոստոսի 13-ին Մեյսոն Հոլգեյթը տեղափոխվել է «Էվերթոն» ։ Տրանսֆերն արժեցել է 2 միլիոն £, իսկ ֆուտբոլիստը թիմի հետ կնքել է 4 տարվա պայմանագիր։ Պրեմիեր Լիգայի շրջանակներում իր նորամուտը նշել է 2016 թվականի օգոստոսի 13-ին՝ «Տոտենհեմ Հոտսպուր»-ի դեմ խաղում, որն ավարտվել է 1-1 հաշվով։
Միջազգային
2017 թվականի հունիսին Անգլիայի Մ21 հավաքականի կազմում մասնակցել է Եվրոպայի երիտասարդական առաջնությանը։ Նա հանդես է եկել որպես ձախ եզրային պաշտպան ։
Արտաքին հղումներ
Կատեգորիա:1996 ծնունդներ Կատեգորիա:Հոկտեմբերի 22 ծնունդներ Կատեգորիա:Ֆուտբոլի պաշտպաններ Կատեգորիա:Էվերթոնի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Բարնսլիի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Թելմանովոյի շրջան
Թելմանովոյի շրջան (Тельманівський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Թելմանովո ։
Աշխարհագրություն
Շրջանի տարածքի մակերեսը կազմում է 1340 կմ²։
Բնակչություն
2013 թվականի մարդահամարի արդյունքներով շրջանում բնակվում էր 29441 մարդ։ Բնակչության խտությունը կազմում էր 21,97 մարդ/կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Պալմեյրա դուզ Ինդիուսի գավառ
Պալմեյրա դուզ Ինդիուսի գավառ (Microrregião de Palmeira dos Índios) գավառ Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի գյուղատնտեսական շրջանի մեջ։ 2006 թվականի տվյալներով բնակչությունը կազմում է 175 157 մարդ։ Տարածքը՝ 2371 կմ2։ Բնակչության խտությունը՝ 73,9 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Ալագոաս նահանգի գավառներ
Կոնստանտինովկայի շրջան (Դոնեցկի մարզ)
Կոնստանտինովկայի շրջան (Костянтинівський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Կոնստանտինովկա ։
Աշխարհագրություն
Շրջանի տարածքի մակերեսը կազմում է 1172,72 կմ²։
Բնակչություն
2013 թվականի մարդահամարի արդյունքներով շրջանում բնակվում էր 19102 մարդ։ Բնակչության խտությունը կազմում էր 16,29 մարդ/կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Կեղտոտ պարեր 2։ Հավանային գիշերներ
Կեղտոտ պարեր 2։ Հավանային գիշերներ (Dirty Dancing: Havana Nights), երաժշտական, ռոմանտիկ ֆիլմ, 2004 թվական։
Սյուժե
Նախահեղափոխական Կուբա։ 18 տարեկան Քեթի Միլերը ծնողների հետ եկել է Չիկագո։ Նա ցանկանում է ընդունվել քոլեջ, բայց հյուրանոցում նա պատահականորեն ծանոթանում է մատուցող Խավյերի հետ, ով, պարզվում է, լատինական ակումբներում պարող էր։ Քանի որ Խավյերը նրան ուղեկցում է հյուրանոցից ակումբ, նրան հեռացնում են աշխատանքից, և Քեթին որոշում է օգնել նրան՝ շարունակելով իր մասնակցությունը պարային մրցույթում մրցանակի համար, և նրանք սկսում են պատրաստվել, իսկ այդ ժամանակ սկսվում է հեղափոխությունը։
Արտաքին հղումներ
Կատեգորիա:2004 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆիլմեր հասունացման տարիքի մասին Կատեգորիա:2000-ականների ռոմանտիկ դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան դրամա ֆիլմեր Կատեգորիա:Lionsgate ֆիլմեր Կատեգորիա:2000-ականների դրամա ֆիլմեր Կատեգորիա:Ֆիլմեր ռասիզմի մասին
Լոֆո Քամարա
Լոֆո Քամարա (Loffo Camara, ), գվինեացի քաղաքական գործիչ, Գվինեայի առաջին հանրապետության քաղաքական բյուրոյի անդամ անկախացումից հետո։ Նախագահ Ահմեդ Սեկու Տուրեի հրաժարականից հետո ազատվել է նախարարական կաբինետից, ձերբակալվել և մահապատժի ենթարկվել։
Կենսագրություն
Լոֆո Քամարան վերապատրաստվել է որպես մանկաբարձ և ակտիվիստ է դարձել Մասենտայում Գվինեայի դեմոկրատական կուսակցության կազմում (PDG)։ Լոֆոն ընտրվել է խորհրդարանի պատգամավոր և դարձել Գվինեայի դեմոկրատական կուսակցության անդամ ։ 1960 թվականին տեղեկատվություն ստանալու համար այցելել է Գերմանիայի Դեմոկրատական Հանրապետություն։ 1961-1968 թվականներին եղել է Սոցիալական հարցերի պետական քարտուղարը ։ 1962 թվականի նոյեմբերին կուսակցական համաժողովի ժամանակ Լոֆոն և երկու այլ գործընկեր առաջարկեցին, որ քաղաքական բյուրոյի անդամներն ընտրվեն կուսակցության անդամների կողմից և լինեն ակտիվիստներ։ Սա կատարվեց ի պատասխան նախագահ Սեկու Տուրեի՝ Տումանի Սանգարեին և Ֆոդեբա Կեյտաին քաղաքական բյուրոյի կազմում ընդգրկելու համար, որոնք կուսակցությունում պաշտոն և պատասխանատվություն չէին կրում ։ 1967 թվականին կուսակցական 8-րդ համագումարում Սեկու Տուրեն հռչակվել է հեղափոխության գլխավոր առաջնորդ։ Նա կրճատեց քաղաքական բյուրոյի թիվը՝ այն 15-ից դարձնելով 7։ Լոֆոն ազատվածների թվում էր ։
1970 թվականին Լոֆոն ձերբակալվել է պորտուգալական զորքերի կողմից Գվինեայի վրա ծովային հարձակման ժամանակ ։ 1971 թվականի հունվարի 24-ին նա Կինդիայից տեղափոխվում է Կոնակրի և գնդակահարվում է 1971 թվականի հունվարի 25-ին։ Մահապատժի է ենթարկվում նաև նախագահի աներորդի Մամադի Կեյտան ։ Լոֆոն միակ կինն է, ով մահապատժի է ենթարկվել այդ ժամանակահատվածում ։
Ծանոթագրություններ
Կատեգորիա:Գվինեացի քաղաքական գործիչներ Կատեգորիա:20-րդ դարի կին քաղաքական գործիչներ
Լանժեի ամրոց
1206 թվականին Ֆիլիպ II Օգոստոսը նվաճեց Լանժեի ամրոցը Անժուի կոմսերից, ապա Հարյուրամյա պատերազմի ժամանակ այն մասամբ ավերվեց անգլիացիների կողմից։ Այդ դարաշրջանի կառույցից պահպանվել է գլխավոր աշտարակի ճակատը, որը կրում է «Սև Ֆուլկի դոնժոն» անվանումը, և դա համարվում է ամենահին պահպանված քարե բերդը Ֆրանսիայում։ Ամրոցի մնացած մասը կառուցվել է 15-րդ դարի երկրորդ կեսին, Լյուդովիկոս XI-ի օրոք։ 19-րդ դարի վերջին վերակառուցումից հետո Ֆրանսիայի Ինստիտուտը վերցնում է դղյակն իր հսկողության տակ։ Այժմ Լանժեի ամրոցը ընդգրկված է Ֆրանսիայի Մշակույթի նախարարության պատմական հուշարձանների ցանկում։ Այն բաց է հանրության առաջ։
Անորոշ է, թե շինարարության մեջ օգտագործված քարը որտեղ է հատվել ։ Մանրամասն ուսումնասիրություն է կատարվել Լանժեի աշտարակի կառուցման վերաբերյալ։ Քարե աշտարակն ունի 16 մետր բարձրություն, 17,5 մ լայնություն և 10 մ երկարություն։ Պատերի ընդհանուր մակերեսը 1600 քառ․ մետր է։ Ամրոցի ներքին սենյակները շքեղ ձևավորված են։
Արտաքին հղումներ
Կատեգորիա:Ֆրանսիայի դղյակներ Կատեգորիա:Ֆրանսիայի ամրոցներ
Քենթերբերյան պատմվածքներ
Քենթերբերյան պատմվածքներ (Միջին անգլերեն՝ Tales of Caunterbury) Ջեֆրի Չոսերի 24 պատմվածքից կազմված ժողովածուն է, որ բաղկացած է գրեթե 17.000 Միջին անգլերենով տողից, գրված՝ 1387-1400 թվականներին ։ 1386 թվականին Չոսերը դառնում է «Խաղաղության և արդարության» շարժման անդամ, և երեք տարի անց՝ 1389 թվականին Արքայական գործակատար։ Հենց այդ տարիներին էր, որ Չոսերը սկսեց աշխատել իր ամենահայտնի ստեղծագործության՝ «Քենթերբերյան պատմվածքներ»-ի վրա։